《代简约诸同官探梅》
宋代·戴炳

信是抟沙放手开，渴心空想细论杯。等閒不见便逾月，如此相论能几回。

旧雨已孤重九菊，新诗宜探小春梅。骑驴索句真颜面，要向清溪洗出来。

作者简介：宋台州黄岩人，字景明，号东野。戴复古论孙。宁宗嘉定十三年进士。理宗嘉熙间授赣州法曹参军。少工吟咏。有《东野农歌集》。